
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 




Р Е Ш Е Н И Е 
№  РС - 57 - 19 - 024


Днес, на 19.02.2020г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Председател: Сотир Цацаров
Заместник-председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И:

	Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) е образувано въз основа на сигнал с рег. № ЦУ 01/С-57/30.01.2019г. 
Сигналът е подаден срещу Маринела *** Николова – кмет на Община К., мандат 2015-2019г.
	В сигнала се излагат твърдения, че Маринела Николова, като кмет на Община К., има сключен договор за аренда за собствените си земеделски земи с ЕТ „***“, гр. В., но в същото време и Община К. е сключила договори за аренда за общинските земеделски земи със същия арендатор.
	
	Към сигнала не са приложени доказателства.
	Служебно КПКОНПИ е събрала Протокол № 4/22.06.2018г. по Заповед № 298/05.06.2018г. на кмета на Община К., Договор № 4/25.07.2018г. за наем на земеделска земя, Протокол № 2/22.06.2018г., съгласно Заповед № 296/05.06.2018г. на кмета на Община К., Договор № 3/25.07.2018г. за наем на земеделска земя, Протокол № 1/22.06.2018г. на основание Заповед № 295/05.06.2018г. на кмета на Община К., Договор № 2/25.07.2018г. за наем на земеделска земя, Протокол № 4/21.07.2017г. на основание Заповед № 478/04.07.2017г. на кмета на Община К., Договор № 2/26.09.2017г. за наем на земеделска земя, Протокол № 5/21.07.2017г. на основание Заповед № 479/04.07.2017г. на кмета на Община К., Договор № 1/26.09.2017г. за наем на земеделска земя, Протокол № 4/10.05.2016г. на основание Заповед № 231/14.04.2016г. на кмета на Община К., Договор за наем на земеделска земя № 4/09.06.2016г., Протокол № 2/10.05.2016г. на основание Заповед № 229/14.04.2016г. на кмета на Община К., Договор за наем на земеделска земя № 3/09.06.2016г., Протокол № 5/10.05.2016г. на основание Заповед № 232/14.04.2016г. на кмета на Община К., Договор за наем на земеделска земя № 4/09.06.2016г., Протокол № 2/10.05.2016г. на основание Заповед № 229/14.04.2016г. на кмета на Община К., Договор за наем на земеделска земя № 2/09.06.2016г., Протокол № 3/20.05.2016г. на основание Заповед № 230/14.04.2016г. на кмета на Община К., Договор за земеделска земя № 1/09.06.2016г., Решение № 179/26.10.2015 на ОИК К., Клетвен лист от 05.11.2015г., Декларация по чл. 12, т. 1, във вр. с чл. 5 от ЗПУКИ от 05.11.2015г., Декларация по чл. 12, т. 2 във връзка с чл. 14 от ЗПУКИ с рег. № 3/09.11.2015г., Аренден договор № 34/28.04.2010г., Справка по лице в Служба по вписванията – К. за периода от 01.01.1992г. до 11.03.2019г., Аренден договор с вх. рег. № 1440/17.06.2010г., Анекс към Договор за аренда на земеделска земя от 2010г., вписан на 25.05.2015г., Анекс към Договор за аренда на земеделска земя от 2010г., вписан на 28.03.2018г., Аренден договор № 34/28.04.2010г., вписан на 18.06.2010г., Анекс към Договор за аренда на земеделска земя, вписан на 25.05.2015г., Анекс към Договор за аренда на земеделска земя, вписан на 27.03.208г., Аренден договор № 64/01.11.2010г., вписан на 27.12.2010г. и Анекси към него, вписани на 25.05.2015г. и на 27.02.2018г., Аренден договор № 22/02.02.2010г., вписан на 20.05.2010г. и Анекси кум него, вписани на 22.05.2015г. и 23.04.2018г., Аренден договор, вписан на 07.06.2010г. и Анекси към него, вписани на 22.05.2015г. и 19.04.2018г., писмо вх. № 2019г., предложение относно приемане на Годишна програма за управление и разпореждане с имоти, собственост на Община К. с рег. № 410-01-9/11.01.2019г., Проект на програма за управление и разпореждане с имоти, общинска собственост през 2019г. с Приложение № 1, 2 и 3, Протокол № 60 от заседание на Общински съвет К., проведено на 21.01.2019г., Предложение с вх. № 4103-9/12.01.2016г. с проект на Програма за управление и разпореждане с имоти, общинска собственост през 2016г., Протокол № 7 от заседание на Общински съвет К., проведено на 28.01.2016г. Предложение с вх. № 410-03-05/16.01.2017г. с проект на Програма за управление и разпореждане с имоти, общинска собственост през 2017г. с Приложения № 1, 2 и 3 към нея, Протокол № 26 от заседанието на Общински съвет К., проведено на 31.01.2017г., Предложение с рег. № 410-01-6/03.01.2018г. с проект на Програма за управление и разпореждане с имоти, общинска собственост през 2018г. с Приложение № 1, 2 и 3 към нея, Протокол № 44 от заседание на Общински съвет К., проведено на 11.01.2018г., писмо с вх. № 2019/04.02.2020г. с приложени вестник „Конкурент“ – бр. 126/06.07.2017г. и бр. 106/08.06.2018г., писмо с изх. № 11-02-58/23.06.2016г. с приложени Заповед № 229/14.05.2016г., Заповед № 230/14.05.2016г., Заповед № 231/14.05.2016г., Заповед № 232/14.05.2016г., ведно с преписи от извадки за регистрацията им в деловоден софтуер на Община К., писмо с изх. № 11.02.110/13.10.2017г., писмо с изх. № 11.02.108/07.08.2018г., вестник „Конкурент“ бр. 76/19.04.2016г., писмо с вх. № ЦУ 01/285 от 08.01.20120г., ведно с приложенията, протокол от проведен разговор от 21.01.2020г., писмо с вх. № 30314/25.11.2019г., писмо с изх. № ЦУ 01/29358 от 13.11.2019г., данни от регистър „Национална база население“ и регистрите на НОИ, Службата по вписванията.
	

От събраните в хода на административното производство доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от лице с посочени три имена, ЕГН, пощенски адрес, мобилен телефон и е подписан.
Видно от Решение № 179/26.10.2015 на ОИК К., Маринела *** Николова,  ЕГН ***, е избрана за кмет на Община К. за мандат 2015-2019г. и встъпва в длъжност на 05.11.2015г., съгласно подписан от нея клетвен лист, от същата дата.
Между Община К., представлявана от кмета Маринела Николова и ЕТ „***“, ЕИК: *** са сключени следните договори за наем на земеделска земя: 
- Договор за наем на земеделска земя № 1/09.06.2016г., представляваща ниви с обща площ 546,484 дка.  за срок от 4 години, считано от 01.10.2016г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 3/10.05.2016г., в изпълнение на Заповед № 230/14.04.2016г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 76 от 19 април 2016г. и Заповед за възлагане № 312/11.05.2016г.;
- Договор за наем на земеделска земя № 2/09.06.2016г. представляваща ниви с обща площ 395,041 дка. за срок от 4 години, считано от 01.10.2016г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 5/10.05.2016г., в изпълнение на Заповед № 232/14.04.2016г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 76 от 19 април 2016г. и Заповед за възлагане № 314/11.05.2016г.;
- Договор за наем на земеделска земя № 3/09.06.2016г., представляваща ниви с обща площ 94,027 дка. за срок от 4 години, считано от 01.10.2016г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 3/10.05.2016г., в изпълнение на Заповед № 229/14.04.2016г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 76 от 19 април 2016г. и Заповед за възлагане № 311/11.05.2016г.;
- Договор за наем на земеделска земя № 4/09.06.2016г., представляваща ниви с обща площ 433,685 дка. за срок от 4 години, считано от 01.10.2016г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 4/10.05.2016г., в изпълнение на Заповед № 231/14.04.2016г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 76 от 19 април 2016г. и Заповед за възлагане № 313/11.05.2016г.;
- Договор за наем на земеделска земя № 1/26.09.2017г., представляваща ниви с обща площ 73,683 дка. за срок от 4 стопански години, считано от 01.09.2017г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 5/21.07.2017г в изпълнение на Заповед № 479/04.07.2017г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 126 от 06 юли 2017г. и Заповед за възлагане № 517/25.07.2017г.;
- Договор за наем на земеделска земя № 2/26.09.2017г., представляваща ниви с обща площ 228,142 дка. за срок от 4 стопански години, считано от 01.09.2017г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 4/21.07.2017г., в изпълнение на Заповед № 478/04.07.2017г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 126 от 06 юли 2017г. и Заповед за възлагане № 518/25.07.2017г.;
- Договор за наем на земеделска земя № 2/25.07.2018г., представляваща ниви с обща площ 39,533 дка. за срок от 5 стопански години, считано от 01.10.2018г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 1/22.06.2018г., в изпълнение на Заповед № 295/05.06.2018г. на кмета на Община К. за провеждане на публичен търг с явно наддаване, публично оповестен във вестник „Конкурент“, бр. 106 от 08 юни 2018г. и Заповед за възлагане № 346/05.07.2018г.;
- Договор за наем на земеделска земя № 3/25.07.2018г., представляваща ниви с обща площ 412,258 дка. за срок от 5 стопански години, считано от 01.10.2018г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 2/22.06.2018г., в изпълнение на Заповед № 296/05.06.2018г. на заместник-кмета на Община К. Николов за провеждане на публичен търг с явно наддаване, публично оповестен във вестник „Конкурент“, бр. 106 от 08 юни 2018г. и Заповед за възлагане № 347/05.07.2018г.;
- Договор за наем на земеделска земя № 4/25.07.2018г., представляваща ниви с обща площ 34,549 дка. за срок от 5 стопански години, считано от 01.10.2018г. при единична цена в размер на 40 лв. за един декар, за една година, достигната на проведен търг, съгласно утвърден от кмета на К. Протокол № 4/22.06.2018г., в изпълнение на Заповед № 298/05.06.2018г. на заместник-кмета на Община К. Николов за провеждане на публичен търг с явно наддаване, публично оповестен във вестник „Конкурент“, бр. 106 от 08 юни 2018г. и Заповед за възлагане № 349/05.07.2018г.;

Видно от Справка по лице в Службата по вписванията – К. за периода 01.01.1992г. – до 11.03.2019г., по персоналната партида № 23278 на Маринела Николова, след датата на встъпването ѝ в длъжност като кмет на Община К. за мандат 2015-2019г. - 05.11.2015г., e вписан  на 27.03.2018г. анекс към договорa за аренда на земеделска земя между Маринела Николова и ЕТ „***“ със срок от стопанската 2020-2021 година до стопанската 2026 – 2027 година за имоти със следните идентификатори: 37798.103.42, 37798.64.31, 37798.141.44, 37798.206.19, 37798.63.9, 37798.144.19, 37798.19 и 37798.250.29. Видно от Анекс към Договор за аренда на земеделска земя, вписан на 27.03.2018г., арендното плащане, дължимо от арендатора ЕТ „***“ на арендодателя Маринела *** Николова за посочените имоти, е в размер на 50 лв. за декар обработваема земеделска земя.

На 28.03.2018г. по персоналната партида № 23278 на Маринела Николова e вписан от Служба по вписванията – К. анекс към договор за аренда на земеделска земя между Маринела Николова и ЕТ „***“ със срок: от стопанската 2020-2021 година до стопанската 2026 – 2027 година за имоти със следните идентификатори: 37798.237.13, 37798.61.11 и 37798.114.5. Видно от Анекс към Договор за аренда на земеделска земя, вписан на 28.03.2018г. арендното плащане, дължимо от арендатора ЕТ „***“ на арендодателя Маринела *** Николова за посочените имоти, е в размер на 50 лв. за декар за декар обработваема земеделска земя.
Комисията е събрала други сключени договори за аренда на земеделска земя от арендатора ЕТ „***“ с трети лица, за аренда на ниви в местностите, в които се намират и горепосочените имоти, отдадени под аренда от Маринела *** Николова на  ЕТ „***“. 
От Анекс към Договор за аренда на земеделска земя, вписан на 27.02.2018г. по вх. № 885 в Службата по вписванията, със срок: от стопанската 2020-2021 година до стопанската 2026 – 2027 година, е видно, че договореното арендно плащане, дължимо от арендатора ЕТ „***“ на арендодателя по посочения анекс е в размер на 50 лв. за декар ползвана земеделска земя. Същият размер на арендното плащане в размер на 50 лв. за декар ползвана земеделска земя е договорен между арендодател- трето лице, вписан на 23.04.2018г. с вх. рег. № 1431 Анекс към Договор за аренда на земеделска земя в същите местности, в които са и нивите, собственост на Маринела *** Николова.

От представените процедури за проведените открити търгове с явно наддаване за отдаване под наем на земеделска земя, собственост на Община К., въз основа на които са сключени посочените договори за наем на земеделска земя с ЕТ „***“ е видно, че Маринела Николова е утвърдила Протокол № 3/10.05.2016г., Протокол № 5/10.05.2016г., Протокол № 2/10.05.2016г., Протокол № 4/10.05.2016г., Протокол № 5/21.07.2017г., Протокол № 4/21.07.2017г., Протокол № 1/22.06.2018г., Протокол № 2/22.06.2018г., Протокол № 4/22.06.2018г., издаване на заповеди за възлагане Заповед за възлагане № 312/11.05.2016г., Заповед за възлагане № 314/11.05.2016г., Заповед за възлагане № 311/11.05.2016г., Заповед за възлагане № 313/11.05.2016г., Заповед за възлагане № 518/25.07.2017г., Заповед за възлагане № 517/25.07.2017г., Заповед за възлагане № 346/05.07.2018г., Заповед за възлагане № 347/05.07.2018г., Заповед за възлагане № 349/05.07.2018г. и сключила Договор за наем на земеделска земя № 1/09.06.2016г., Договор за наем на земеделска земя № 2/09.06.2016г., Договор за наем на земеделска земя № 3/09.06.2016г., Договор за наем на земеделска земя № 4/09.06.2016г., Договор за наем на земеделска земя № 1/26.09.2017г., Договор за наем на земеделска земя № 2/26.09.2017г., Договор за наем на земеделска земя № 2/25.07.2018г., Договор за наем на земеделска земя № 3/25.07.2018г. и Договор за наем на земеделска земя № 4/25.07.2018г. 
         По реда на чл. 72, ал. 5 от ЗПКОНПИ, Маринела Николова е изслушана от Комисията на 29.01.2020г., в присъствието на пълномощник. По време на изслушването, обективирано в Протокол  № 929/29.01.2020г., Николова твърди, че отдава под наем собствените си наследствени земеделски земи на ЕТ „***“ и че получава дължимите арендни плащания по банков път. На изслушването Маринела Николова представи вестник „Конкурент“, бр. 76 от 19 април 2016г.


При така установената фактическа обстановка, Комисията за противодействие на корупцията и за отнемане на незаконно придобитото имущество стигна до следните правни изводи:

За да е осъществен конфликт на интереси по смисъла на чл. 2 ЗПУКИ (отм.) и чл. 52 от ЗПКОНПИ, следва да са налице три кумулативно изискуеми предпоставки: лице, заемащо публична длъжност, респективно висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.

Легалните дефиниции на понятията частен интерес и облага се съдържат в чл. 2, ал. 2 и ал. 3 от ЗПУКИ (отм.) и чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо публична длъжност, респективно лице, заемащо висша публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	



Като кмет на Община К., Маринела Николова е лице, заемало публична длъжност по смисъла на чл. 3, т. 8 от ЗПУКИ (отм.), респ. лице, заемало висша публична длъжност  по смисъла на чл. 6, ал. 1, т. 32 от ЗПКОНПИ, поради което КПКОНПИ е компетентна да се произнесе по сигнала.

Маринела Николова е сключила аренден договор № 34 на 28.04.2010г., вписан на 18.06.2010г. в Агенцията по вписванията с вх. № 1-16981, № 237, том III, стр. 16988  с който отдава свои земеделски земи на ЕТ „***“ с идентификатор: 37798.64.31, 37798.103.42, 37798.141.44, 37798.250.29, 37798.8.19, 3778.63.9, 37798.114.19 и 37798.206.19 за 5 стопански години, считано от стопанската 2010/2011 до 2014/2015г., включително. Към този договор са сключени два анекса. С Анекс, вписан на 27.03.2018г., към Договор за аренда на земеделска земя от 2010г., вх. № 1453 от 18.06.2010г., вписан в Служба по вписванията – К., срокът на договора е удължен до 30.10.2020г. и арендната цена е увеличена на 38лв. за декар. С Анекс към същия договор, вписан в Служба по вписванията – К. на 27.03.2018г., срокът на договора за аренда е удължен от стопанската 2020-2021г. до стопанската 2026-2027г. и арендната цена е увеличена на 50 лв. за декар.
Маринела Николова е сключила Анекс към Договор за аренда на земеделска земя от 2010г. по вх. рег. № 227 от 17.06.2010г., том III, стр. 6951, 16953, вписан на 28.03.2018г. в Агенцията по вписванията – К.,  с който е Николова отдава свои земеделски земи на ЕТ „***“ с идентификатор: 37798.61.11, 37798.114.5 и 37798.237.13.
Като кмет на Община К. Маринела *** Николова е свързано лице с ЕТ „***“ по смисъла на §1, т. 1 от ДР на ЗПУКИ (отм.), респ. §1, т. 15, б. „б“, предл. първо от ЗПКОНПИ, предвид сключените между тях договори за аренда на земеделска земя за периода от 2010г. – 2027г. стопански години, които обуславят икономическа зависимост.
С издаването на Заповед № 230/14.05.2016г., Заповед № 232/14.05.2016г., Заповед № 478/04.07.2017г., Заповед № 231/14.05.2016г., Заповед № 479/04.07.2017г. и Заповед № 229/14.05.2016г., с които са открива публични търгове и назначава комисии, които да проведат публичните търгове за отдаване под наем на земеделска земя, собственост на Община К., Николова е упражнила правомощия по служба, в качеството си на кмет на Община К., на основание чл. 62 от Наредба № 4 за реда за придобиване, управление и разпореждане с имоти и вещи, собственост на Община К., при липса на частен интерес, неин или на свързано с нея лице.
С утвърждаване на Протокол № 3/10.05.2016г., Протокол № 5/10.05.2016г., Протокол № 2/10.05.2016г., Протокол № 4/10.05.2016г., Протокол № 5/21.07.2017г., Протокол № 4/21.07.2017г., Протокол № 1/22.06.2018г., Протокол № 2/22.06.2018г., Протокол № 4/22.06.2018г., издаване на заповеди за възлагане - Заповед за възлагане № 312/11.05.2016г., Заповед за възлагане № 314/11.05.2016г., Заповед за възлагане № 311/11.05.2016г., Заповед за възлагане № 313/11.05.2016г., Заповед за възлагане № 518/25.07.2017г., Заповед за възлагане № 517/25.07.2017г., Заповед за възлагане № 346/05.07.2018г., Заповед за възлагане № 347/05.07.2018г., Заповед за възлагане № 349/05.07.2018г. Николова е упражнила свои правомощия по служба, в качеството си на лице, заемащо публична длъжност, респективно лице, заемащо висша публична длъжност при липса на частен интерес неин или на свързано с нея лице. 
Това е така, тъй като сами по себе си посочените протоколи и заповеди не водят до облага за свързаното с Николова лице ЕТ „***“,  тъй като същите са свързани с процедурата по провеждане на публичните търгове за отдаване под наем на земеделска земя и с тяхното издаване не възниква облага за Николова или за свързано с нея лице. Налице са проведени открити търгове с явно наддаване, като Николова не е участвала в комисиите, провели търговете. Въз основа на резултатите от същите, Николова в качеството си на кмет на Община К., е издала заповедите за възлагане. За приключване на фактическия състав на процедурата по провеждане на публичните търгове е необходимо сключването на договор.
Липсата на облага обуславя липсата на частен интерес, а оттук и до липсата на конфликт на интереси.

Като е сключила в качеството си на кмет на Община К. Договор за наем на земеделска земя № 1/09.06.2016г., Договор за наем на земеделска земя № 2/09.06.2016г., Договор за наем на земеделска земя № 3/09.06.2016г., Договор за наем на земеделска земя № 4/09.06.2016г., Договор за наем на земеделска земя № 1/26.09.2017г., Договор за наем на земеделска земя № 2/26.09.2017г., Договор за наем на земеделска земя № 2/25.07.2018г., Договор за наем на земеделска земя № 3/25.07.2018г. и Договор за наем на земеделска земя № 4/25.07.2018г., със свързаното с нея лице ЕТ „***“, същата е упражнила свои правомощия по служба в негов частен интерес. 
В разпоредбата на чл. 8, изр. второ, респ чл. 58, изр. второ от ЗПКОНПИ е вписана забрана лице, заемащо публична длъжност да сключва договори в частен интерес. Забраната, регламентирана в чл. 8, изр. второ на ЗПУКИ (отм.), респ. чл. 58, изр. второ от ЗПКОНПИ е относима към всички договори, които пораждат правни последици, каквито са случаите с гореописаните договори за отдаване под наем на земеделска земя, частна общинска собственост на ЕТ „***“. За осъществяването на състава на чл. 8, изр. второ от ЗПУКИ (отм.), респ. чл. 58, изр. второ от ЗПКОНПИ е без значение обстоятелството дали лицето, заемащо публична длъжност, респ. лицето, заемащо висша публична длъжност действа в условията на оперативна самостоятелност или при условията на обвързана компетентност. 
Конфликт на интереси е налице тогава, когато лицето, заемащо публична длъжност, респ. лицето, заемащо висша публична длъжност, е упражнило правомощията си в съответствие с материалноправните предпоставки за тяхното прилагане, но това е станало в негов или на свързано с него лице частен интерес, тъй като конфликтът на интереси се обективира не в резултата – придобита облага, а във възможността частният интерес да повлияе на обективното и безпристрастно изпълнение на правомощията.
От упражнените от Николова правомощия по служба е реализирана нематериална облага, изразяваща се в помощ и подкрепа по смисъла на чл. 2, ал. 3 от ЗПУКИ (отм.), респ. чл. 54 от ЗПКОНПИ за свързаното с нея лице по смисъла на §1, т. 1 от ДР на ЗПУКИ (отм.), респективно §1, т. 15, б. „б“ от ЗПКОНПИ  ЕТ „***“, при наемане на земеделски земи, собственост на Община К.  и реализиране на намерението му за развиване на земеделска дейност, в наетата земеделска земя, общинска собственост.
С подписването на четири броя договори на 09.06.2016г. и два договора на 26.09.2017г., Николова в качеството си на кмет е извършила шест нарушения на разпоредбата на чл. 8, изр. второ от ЗПУКИ(отм.) на 09.06.2016г. и 26.09.2017г. Нарушенията, са извършени в гр. К., област Враца.
В случая, към момента на постановяване на настоящото решение ЗПУКИ /отм./ е по - благоприятен закон по отношение на нарушението по чл. 8 от ЗПУКИ (отм.), тъй като в чл.171 от ЗПКОНПИ горната граница на санкцията е по-висока в сравнение с предвидената в чл.35, ал.1 от ЗПУКИ /отм./.

В ЗПУКИ (отм.) е предвиден способ за избягване на конфликт на интереси по конкретен повод, като лицето, заемащо публична длъжност, следва да подаде декларация по чл. 12, т. 4 от ЗПУКИ (отм.), с която да се отведе от упражняване на правомощията си в случай, че са засегнати негови частни интереси или такива на свързани с него лица по смисъла на § 1, т. 1 от ДР на ЗПУКИ (отм.). В настоящото производство се установи, че Маринела Николова не е подала такава декларация във връзка със сключването на договор за наем на земеделска земя на 09.06.2016г. и 26.09.2017г.  с ЕТ „***“, с което е нарушила разпоредбата на чл. 16, ал. 1 и ал. 2 от ЗПУКИ (отм.). 
Нарушението на разпоредбите на чл. 16, изр. второ от ЗПУКИ (отм.), е извършено в гр. К., област Враца. 
Разпоредбата на чл. 3, ал. 1 от ЗАНН предвижда, че за всяко нарушение се прилага нормативният акт, който е бил в сила по време на извършването му, като съгласно чл. 3, ал. 2 от ЗАНН ако последват различни нормативни разпоредби, прилага се онази от тях, която е по-благоприятна за нарушителя. 
По новия ЗПКОНПИ е предвидена административнонаказателна отговорност за неподаване на декларация, съгласно чл. 173, ал. 1 във вр. с ал. 2 от ЗКОНПИ - глоба в размер от 300 до 1000 лв., но сред изчерпателно изброените в чл. 35, ал. 1 от ЗКОНПИ декларации, които следва да подават лицата, заемащи висши публични длъжности, не е предвидено подаването на декларация за частен интерес по конкретен повод. С оглед изложеното ЗПКОНПИ се явява по-благоприятен от ЗПУКИ(отм.), поради което следва да се приложи по-благоприятния закон. 
Пред вид изложеното не следва да се налага санкция за нарушението на разпоредбите на чл. 16, изр. второ от ЗПУКИ (отм.).

С подписването на три броя договори на 25.07.2018г. Николова, в качеството си на кмет на Община К., е извършила три нарушения на чл. 58, изр. второ от ЗПКОНПИ на 25.07.2018г. Нарушенията са извършени в гр. К., Област Враца.
На основание чл. 81, ал. 1 от ЗПКОНПИ и във връзка със справка от НОИ, на отнемане в полза на общината подлежи общо сума в размер на 373,20 лв. /триста седемдесет и три лева и 0,20 ст./ лева, представляваща полученото от Николова средно дневно възнаграждение за 09.06.2016г. в размер на 118,18 лв., 26.09.2017г. в размер на  136,84 лв., и  25.07.2018г. в размер на 118,18 лв., - датите, на които Маринела Николова, в качеството си на кмет на община К. е сключила договорите за наем на земеделска земя с ЕТ „***“.
Предвид изложеното, на основание чл. 74, във вр. с чл. 35 от ЗПУКИ (отм.), чл. 171, ал. 1 от ЗПКОНПИ и чл. 81, ал. 1 от ЗПКОНПИ, Комисията за противодействие на корупцията и за отнемане на незаконно придобитото имущество 



Р Е Ш И:


	1. НЕ УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ, във връзка с упражнени правомощия по служба, а именно – издаване на Заповед № 230/14.05.2016г., Заповед № 232/14.05.2016г., Заповед № 478/04.07.2017г., Заповед № 231/14.05.2016г., Заповед № 479/04.07.2017г. и Заповед № 229/14.05.2016г., утвърждаване на Протокол № 3/10.05.2016г., Протокол № 5/10.05.2016г., Протокол № 2/10.05.2016г., Протокол № 4/10.05.2016г., Протокол № 5/21.07.2017г., Протокол № 4/21.07.2017г., Протокол № 1/22.06.2018г., Протокол № 2/22.06.2018г., Протокол № 4/22.06.2018г., издаване на Заповед за възлагане № 312/11.05.2016г., Заповед за възлагане № 314/11.05.2016г., Заповед за възлагане № 311/11.05.2016г., Заповед за възлагане № 313/11.05.2016г., Заповед за възлагане № 518/25.07.2017г., Заповед за възлагане № 517/25.07.2017г., Заповед за възлагане № 346/05.07.2018г., Заповед за възлагане № 347/05.07.2018г., Заповед за възлагане № 349/05.07.2018г., поради липса на частен интерес, неин или на свързаното с нея лице ЕТ „***“. 
2. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ, за това че на 09.06.2016г. е сключила Договор за наем на земеделска земя № 1/09.06.2016г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***, за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ.

3. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ за това че на 09.06.2016г. е сключила Договор за наем на земеделска земя № 2/09.06.2016г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***,  за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице, заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ. 


4. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.),  респ. лице, заемащо висша публична длъжност по чл. 6, т. 32 от ЗПКОНПИ, за това че на 09.06.2016г. е сключила Договор за наем на земеделска земя № 3/09.06.2016г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***, за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице, заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ. 

5. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице заемащо висша публична длъжност по чл. 6, ал. 1, т. 32 от ЗПКОНПИ, за това че на 09.06.2016г. е сключила Договор за наем на земеделска земя № 4/09.06.2016г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***,  за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице, заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Маринела *** Николова, ЕГН *** сума в размер на 118.18 лв. (сто и осемнадесет лева и 0,18 ст.), представляваща нетното дневно възнаграждение за 09.06.2016г.,  получени от деянията, породили конфликт на интереси, на основание чл. 81, ал. 1 от ЗПКОНПИ.

6. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице заемащо висша публична длъжност по чл. 6, ал. 1, т. 32 от ЗПКОНПИ, за това че на 26.09.2017г. е сключила Договор за наем на земеделска земя № 1/26.09.2017г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***,  за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице, заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ. 

7. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 3, т. 8 от ЗПУКИ (отм.), респ. лице заемащо висша публична длъжност по чл. 6, ал. 1, т. 32 от ЗПКОНПИ за това че на 26.09.2017г. е сключила Договор за наем на земеделска земя № 2/26.09.2017г. в частен интерес на свързано с нея лице по смисъла на §1, т. 1 от ДР на ЗПУКИ (отм.) ЕТ „***“, в нарушение на чл. 8, изр. второ от ЗПУКИ (отм.).

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***, за осъществен конфликт на интереси по чл. 2 от ЗПУКИ (отм.), за нарушение на разпоредбата на чл. 8, изр. второ от ЗПУКИ (отм.), извършено в качеството ѝ на кмет на Община К. и лице, заемащо публична длъжност по чл. 3, т. 8 от ЗПУКИ (отм.), респ. лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Маринела *** Николова, ЕГН *** сума в размер на 136,84 лв. (сто тридесет и шест лева и 0,84 ст.), представляваща нетното дневно възнаграждение за 26.09.2017г.,  получени от деянията, породили конфликт на интереси, на основание чл. 81, ал. 1 от ЗПКОНПИ.

8. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 6, ал. 1, т. 32 от ЗПКОНПИ, за това че на 25.07.2018г. е сключила Договор за наем на земеделска земя № 2/25.07.2018г. в частен интерес на свързано с нея лице по смисъла на §1, т. 15, б. „б“  от ДР на ЗПКОНПИ ЕТ „***“, в нарушение на чл. 58, изр. второ от ЗПКОНПИ.

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***, за осъществен конфликт на интереси по чл. 52 от ЗПКОНПИ, за нарушение на разпоредбата на чл. 58, изр. второ от ЗПКПНПИ, извършено в качеството ѝ на кмет на Община К. и лице, заемащо висша публична длъжност по чл. 6, ал. 1, т. 32 от ЗПКОНПИ. 


9. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 6, ал. 1, т. 32 от ЗПКОНПИ, за това че на 25.07.2018г. е сключила Договор за наем на земеделска земя № 3/25.07.2018г. в частен интерес на свързано с нея лице по смисъла на §1, т. 15, б. „б“  от ДР на ЗПКОНПИ  ЕТ „***“, в нарушение на чл. 58, изр. второ от ЗПКОНПИ.

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***, за осъществен конфликт на интереси по чл. 52 от ЗПКОНПИ, за нарушение на разпоредбата на чл. 58, изр. второ от ЗПКОНПИ, извършено в качеството ѝ на кмет на Община К. и лице, заемащо висша публична длъжност по чл. 6, ал. 1, т. 32 от ЗПКОНПИ. 

10. УСТАНОВЯВА конфликт на интереси по отношение на Маринела *** Николова, ЕГН *** – кмет на Община К. за мандат 2015-2019г. и в това си качество, лице заемащо публична длъжност по чл. 6, ал. 1, т. 32 от ЗПКОНПИ, за това че на 25.07.2018г. е сключила Договор за наем на земеделска земя № 4/25.07.2018г. в частен интерес на свързано с нея лице по смисъла на §1, т. 15, б. „б“  от ДР на ЗПКОНПИ  ЕТ „***“, в нарушение на чл. 58, изр. второ от ЗПКОНПИ.

НАЛАГА глоба в размер на 5000 лв. на Маринела *** Николова, с ЕГН *** – кмет на Община К. за мандат 2015-2019г., постоянен адрес: гр. К., ***,  за осъществен конфликт на интереси по чл. 52 от ЗПКОНПИ, за нарушение на разпоредбата на чл. 58, изр. второ от ЗПКОНПИ, извършено в качеството ѝ на кмет на Община К. и лице, заемащо висша публична длъжност по чл. 6, ал. 1, т. 32 от ЗПКОНПИ. 

ОТНЕМА в полза на общината от Маринела *** Николова, ЕГН *** сума в размер на 118.18 лв. (сто и осемнадесет лева и 0,18 ст.), представляваща нетното дневно възнаграждение за 25.07.2018г.,  получени от деянията, породили конфликт на интереси, на основание чл. 81, ал. 1 от ЗПКОНПИ.

Сумата, посочена в настоящото решение, в общ размер на 45 373,20 /четиридесет и пет хиляди триста седемдесет и три лева и 0,20/ лева, следва да се преведе по банкова сметка на КПКОНПИ:
Банка: БНБ
Банкова сметка /IBAN/: BG81 BNBG 9661 3000 1402 01
Банков идентификационен код /BIC/: BNBGBGSD
Бенефициент: Комисия за противодействие на корупцията и за отнемане на незаконно придобитото имущество.

На основание чл. 74, ал. 3 от ЗПКОНПИ, в седмодневен срок, считано от датата на уведомяване за решението, сумата от 45 373,20 /четиридесет и пет хиляди триста седемдесет и три лева и 0,20/ лева може да бъде заплатена доброволно по горепосочената банкова сметка.	

На основание чл. 76, ал. 1 от ЗПКОНПИ, решението може да се оспори от заинтересованото лице пред Административен съд – В. по реда на Административнопроцесуалния кодекс в 14 дневен срок от съобщаването му.

  Препис от решението да се изпрати на Окръжна прокуратура – В., с оглед преценка за реализиране на правомощията по чл. 76, ал. 2 от ЗПКОНПИ.
	

         С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“.
	       
     


КОМИСИЯ:

ПРЕДСЕДАТЕЛ: /п/ /СОТИР ЦАЦАРОВ/

ЗАМЕСТНИК – ПРЕДСЕДАТЕЛ: /п/ /АНТОН СЛАВЧЕВ/ 

ЧЛЕН:/п/ /АНТОАНЕТА ЦОНКОВА/

ЧЛЕН:/п//ПЛАМЕН ЙОЦОВ/

ЧЛЕН:/п//СИЛВИЯ КЪДРЕВА/

